Wat gemaak as jy in 'n oopplankantoor werk? | SARIE
Wat gemaak as jy in 'n oopplankantoor werk?
"Ek werk in 'n groot oopplankantoor en het reuseprobleme hiermee. Kollegas pak hul persoonlike probleme bymy af of kom "sommer net gesels". Een van die bestuurders praat heeltyd kliphard met sy werknemers, reg langs my lessenaar. Ek sukkel om te fokus en my werk klaar te kry. Daarby het ek absoluut geen privaatheid nie. Wanneer ek telefonies vertroulike werksinligting wil bespreek, kan almal hoor. En as ek met my gesin praat, weet almal van my persoonlike sake. Hoe hanteer ek dié probleme? En is daar raad om die meeste uit my dag in 'n oopplankantoor te kry?"
Jannie Rossouw – ondernemingsafrigtervan Kaapstad
• Voer persoonlike gesprekke op jou selfoon – weg van jou werkstasie af. Of hanteer dié gesprekke tydens 'n tee- of middagete-breek wanneer daar minder kollegas rondom jou is.
Kim Meszaros – uitvoerende bemarkingsbestuurder van Kelly, 'n werkplasingsmaatskappy in Johannesburg
Hoewel dit as sosiaal beskou word om so na aan jou kollegas te werk vereis 'n oopplankantoor reëls oor etiket, asook wedersydse respek. Dit sal sorg dat julle mekaar in ag neem.
Respekteer jou kollegas, want net dan sal jy hulle in ag neem en hulle vir jou.
Stel jouself beskikbaar vir ander, maar laat hulle beslis weet wanneer jy besig is en nie gesteur wil word nie.
Hou jou lessenaar netjies. Dis veral belangrik as jy dalk 'n "oopplan"-lessenaar saam met ander moet gebruik. Wees beleefd wanneer julle enige ruimte moet deel.
Wanneer jy gesprekke het, moenie te hard praat nie. Moet ook nie vir 'n kollega wat ver van jou af sit, skree nie. Staan eerder op en stap na hom toe.
Selfs in oopplankantore is daar gange waar jy behoort te loop. Gebruik hulle en moenie ander se ruimte betree nie.
Q5BAAW goriktmhoknt, [url=http://wcvdqbbxqatb.com/]wcvdqbbxqatb[/url], [link=http://ynppnivrdwhw.com/]ynppnivrdwhw[/link], http://qclaqwphmgxe.com/